Han var født i [[Kreis Dithmarschen|Ditmarsken]], og hans søster var moder til [[Mathias von Paulsen]]. Han skal have tjent på den spansk-nederlandske flåde og kom [[1653]] i dansk tjeneste som [[Kaptajn (militær)|kaptajn]] på [[Søværnet|Flåden]]. [[1656]] blev han medlem af [[Admiralitetskollegiet|Admiralitetet]] og var i efteråret samme år [[viceadmiral]] på den til [[Østersøen]] sendte flåde. Under [[Københavns belejring (1658-1660)|Københavns belejring]] udmærkede han sig særlig i august [[1658]] ved at erobre flere svenske skibe, der ville sætte folk over til [[Amager]], og havde i marts [[1659]] en heldig fægtning med fjenden under [[Langeland]]. Efter [[Freden i København|freden]] virkede han ivrig på [[Holmen]]; han skal have følt sig forurettet ved [[Cort Adeler]]s udnævnelse til [[admiral]] [[1663]] og have tænkt på at tage sin afsked, men opgav dog dette. Under krigen med [[England]] [[1666]] blev han sendt til [[Nordsøen]] med en [[eskadre]], men led skibbrud og reddede sig med nød og næppe til [[Bergen]]. I juli 1667 var han atter beredt til at gå til søs, men blev bragt syg i land og døde 7. august. Han er begravet i [[Sankt Petri Kirke]].
Personbillede_savnes Historie